นายพรชัย ฐีระเวช ที่ปรึกษาด้านเศรษฐกิจการเงิน ในฐานะโฆษกสำนักงานเศรษฐกิจการคลัง (สศค.) เปิดเผยว่า ภาวะเศรษฐกิจการคลังเดือนกรกฎาคมที่ผ่านมาหลายปัจจัยบวกหนุนเศรษฐกิจไทยขยายตัวดีต่อเนื่อง ประกอบด้วย ปัจจัยด้านการบริโภคภาคเอกชนขยายตัวได้ดี สะท้อนจากยอดจำหน่ายรถยนต์นั่งขยายตัวร้อยละ  21.4  รายได้เกษตรกรดีขึ้นจากราคาข้าวเปลือก ปาล์มน้ำมัน ข้าวโพด ปรับสูงขึ้น แม้ราคายางยังไม่สูงมากนัก เมื่อประชาชนมีกำลังซื้อส่งผลต่อภาษีมูลค่าเพิ่มขยายตัวถึงร้อยละ  18.2  สูงสุดในรอบ  68  เดือน